CELEX: 52008PC0240
Language: mt
Date: 2008-05-06
Title: Proposta għal regolament tal-Kunsill li jistabbilixxi pjan multijannwali għall-istokk ta’ aringi mifrux lejn il-Punent ta’ l-Iskozja u għas-sajd li jisfrutta dak l-istokk

Avviż Legali Importanti

|

52008PC0240

Proposta għal regolament tal-Kunsill li jistabbilixxi pjan multijannwali għall-istokk ta’ aringi mifrux lejn il-Punent ta’ l-Iskozja u għas-sajd li jisfrutta dak l-istokk  /* KUMM/2008/0240 finali - CNS 2008/0091 */  

	[pic] | KUMMISSJONI TAL-KOMUNITAJIET EWROPEJ |Brussel 6.5.2008KUMM(2008) 240 finali2008/0091 (CNS)Proposta għalREGOLAMENT TAL-KUNSILLli jistabbilixxi pjan multijannwali għall-istokk ta’ aringi mifrux lejn il-Punent ta’ l-Iskozja u għas-sajd li jisfrutta dak l-istokk(preżentata mill-Kummissjoni)MEMORANDUM TA’ SPJEGAZZJONI1) IL-KUNTEST TAL-PROPOSTA |110 | Il-raġunijiet għall-proposta u l-għanijiet tagħha L-għan ta’ din il-proposta huwa li jkun stabbilit pjan multijannwali għall-istokk ta’ l-aringi fil-Punent ta’ l-Iskozja u għas-sajd għal dak l-istokk biex ikun żgurat li l-isfruttar ta’ dak l-istokk tkun skond il-mira li jkun ipprovdut rendiment għoli u kundizzjonijiet ekonomiċi, ambjentali u soċjali sostenibbli. Parir xjentifiku mill-Kumitat Xjentifiku, Tekniku u Ekonomiku għas-Sajd (STECF), ibbażat fuq il-parir tal-Kunsill Internazzjonali għall-Esplorazzjoni tal-Baħar (ICES) indika li l-istokk jista’ jkun ġestit b’mod li huwa konsistenti ma’ rendiment għoli u sostenibbli billi jkun hemm ġestjoni b’rata ta’ mortalità tas-sajd ta’ 0.25 fis-sena meta d-daqs ta’ l-istokk ikun akbar minn 75 000t metrika iżda b’rata ta’ 0.2 fis-sena meta d-daqs ta’ l-istokk ikun anqas minn 75 000t iżda aktar minn 50 000t. |120 | Kuntest ġenerali Matul ir-riforma tal-Politika Komuni tas-Sajd ta’ l-2002, il-Kummissjoni u l-Kunsill qablu li jimplimentaw progressivament pjanijiet multijannwali u pjanijiet ta’ rkupru dwar riżorsi tas-sajd ta’ interess għall-Komunità. Kienu stabbiliti pjanijiet għal ħafna mill-istokkijiet tal-merluzz f’ibħra tal-Komunità, għal żewġ stokkijiet ta’ marlozz, żewġ stokkijiet ta’ awwisti (Nephrops) u żewġ stokkijiet ta’ lingwata. Kien adottat ukoll pjan ieħor għall-istokkijiet tal-barbun tat-tbajja’ u tal-lingwata fil-Baħar tat-Tramuntana. Fl-2002 ukoll, l-Istati Membri kienu l-firmatarji tal-Pjan ta’ Implimentazzjoni tas-Summit Dinji dwar Żvilupp Sostenibbli (Johannesburg). Dak il-Pjan ta’ Implimentazzjoni jinkludi impenn għall-isfruttar tas-sajd skond l-ogħla rendimenti sostenibbli. L-istokk ta’ aringi bl-akbar interess Komunitarju huwa dak ta’ l-aringi tal-Baħar tat-Tramuntana. Dan l-istokk kien soġġett għal arranġament ta’ ġestjoni multijannwali stabbilit b’mod konġunt man-Norveġja sa mill-1997. Ir-riżultati kienu ġeneralment sodisfaċenti, u jixraq li jkun stabbilit pjan bħalu multijannwali li jirregola l-isfruttar ta’ l-istokk ta’ aringi lejn il-Punent ta’ l-Iskozja. Din l-intenzjoni kienet approvata bid-Dikjarazzjoni tal-Kunsill ta’ Diċembru 2005 li stiednet lill-Kummissjoni tressaq proposta dwar pjan ta’ ġestjoni multijannwali għall-istokk ta’ aringi fl-ibħra tal-KE u f’dawk internazzjonali taż-Żoni Vb u VIb u fil-parti tat-Tramuntana taż-Żona VIa, jiġifieri ż-żona lejn il-Punent ta’ l-Iskozja. |130 | Dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 2371/2002 ta’ l-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skond il-Politika Komuni tas-Sajd, jistabbilixxi l-qafas ġenerali għall-isfruttar sostenibbli ta’ riżorsi tas-sajd, u jidentifika s-sitwazzjonijiet fejn il-Kunsill għandu jadotta pjanijiet ta’ ġestjoni u pjanijiet ta’ rkupru. |140 | Konsistenza mal-politiki u l-għanijiet l-oħra ta’ l-Unjoni Il-mira tal-proposta ta’ żvilupp sostenibbli hija konsistenti mal-politika ambjentali tal-Komunità, speċjalment l-elementi ta’ dik il-politika li jittrattaw dwar il-ħarsien ta’ ħabitats naturali u l-preservazzjoni ta’ riżorsi naturali. |2) KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT |Konsultazzjoni mal-partijiet interessati |211 | Metodi ta’ konsultazzjoni, is-setturi ewlenin fil-mira, u l-profil ġenerali tal-parteċipanti Il-proposta ssejset fuq bosta konsultazzjonijiet ma’ Stati Membri kif ukoll ma’ rappreżentanti tal-partijiet ikkonċernati fil-Kumitat Konsultattiv Reġjonali Pelaġiku. Il-Kummissjoni ħarġet non-paper li tistabbilixxi l-elementi ewlenin rilevanti għall-ġestjoni tas-sajd għall-aringi fil-Punent ta’ l-Iskozja biex jiġu inklużi fi pjan multijannwali. Din ġiet ippreżentata lill-Kumitat Konsultattiv Reġjonali Pelaġiku fl-20 ta’ Ġunju 2006. |212 | Sommarju tat-tweġibiet u kif tqiesu |Il-ġbir u l-użu ta’ l-għarfien espert |221 | Oqsma xjentifiċi/ta’ għarfien espert rilevanti ICES u STECF intalbu jagħtu parir xjentifiku dwar il-ġestjoni fit-tul tas-sajd fejn ikun possibbli. Dan il-parir ingħata minn ICES f’Ottubru 2005 u kien approvat minn STECF f’Novembru 2005 dwar ġestjoni fit-tul u regoli ta’ qbid ta’ aringi fil-Punent ta’ l-Iskozja. Il-proposta ssejset fuq il-parir li kien ingħata. |2249 | Sommarju tal-parir mogħti u użat Il-parir dwar l-istat ta’ l-istokk fl-2007 jindika li l-istokk huwa daqsxejn sfruttat iżżejjed meta mqabbel ma’ l-ogħla renditment sostenibbli. L-aġenziji xjentifiċi rrakkomandaw regola ta’ qbid li tistabbilixxi metodu biex ikunu ffissati qabdiet totali permissibbli (TACs) għal dan l-istokk b’mod konsistenti ma’ rendimenti għoljin u sfruttar sostenibbli. Il-korp rappreżentattiv rilevanti tal-partijiet interessati – il-Kunsill Konsultattiv Reġjonali Pelaġiku - ta l-opinjoni formali li l-pjan multijannwali għandu jkun adottat, soġġett għal ċerti kwistjonijiet tekniċi. |225 |226 | Mezzi użati biex il-parir espert ikun jista’ jinkiseb pubblikament Il-pariri ta’ ICES u STECF jistgħu jinkisbu mill-pubbliku mis-siti web rispettivi tagħhom (www.ices.dk u fishnet.jrc.it/web/stecf ). |230 | Il-valutazzjoni ta’ l-impatt Il-miżuri proposti, jekk jitwettqu, għandhom jirriżultaw f’TACs aktar stabbli għal dan l-istokk u jippermettu ppjanar aħjar ta’ avvanzi mis-setturi tal-qbid ikkonċernati. L-implimentazzjoni tal-pjan multijannwali ma timplikax bidliet radikali fir-rata ta’ mortalità tas-sajd jew fil-qabdiet annwali meta mqabblin ma’ livelli riċenti. |3) ELEMENTI LEGALI TAL-PROPOSTA |310 | Bażi legali Il-pjan multijannwali fih dispożizzjonijiet biex jittieħdu azzjonijiet fil-każ li l-istokk jinżel għal taħt il-75 000 tunnellata metrika. Ikun xieraq li l-pjan multijannwali jkun ibbażat direttament fuq l-Artikolu 37 tat-Trattat aktar milli fuq l-Artikolu 6 tar-Regolament tal-Kunsill (KE) Nru 2371/2002. Il-miri usa’ tal-Politika Komuni tas-Sajd huma definiti fl-Artikolu 2 tal-Politika Komuni tas-Sajd u jinkludu li tkun żgurata l-isfruttar ta’ riżorsi akkwatiċi ħajjin li tipprovdi kundizzjonijiet ekonomiċi, ambjentali u soċjali sostenibbli. |329 | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Għaldaqstant il-prinċipju tas-sussidjarjetà ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni(jiet) li ġejja/in. |331 | L-istokk ta’ aringi mifrux lejn il-Punent ta’ l-Iskozja huwa sfruttat minn diversi Stati Membri li għandhom drittijiet storiċi ta’ sajd. Azzjonijiet meħuda minn dawn l-Istati Membri separatament mhumiex ser ikunu biżżejjed biex jiggarantixxu l-isfruttar ta’ l-istokk ta’ aringi skond il-miri tal-Politika Komuni tas-Sajd. Jeħtieġ, għalhekk, li tittieħed azzjoni fuq livell Komunitarju. Is-sajd għall-aringi fil-Punent ta’ l-Iskozja s’issa kien ġestit minn qbid totali permissibbli megħjun minn miżuri tekniċi. Pariri ta’ aġenziji xjentifiċi, sostnuti minn pariri ta’ partijiet interessati, jindikaw li għandha tirriżulta ġestjoni aħjar jekk il-qbid totali permissibbli jitqiegħed fil-qafas ta’ pjan multijannwali. |4) IMPLIKAZZJONI TA’ BAġIT |409 | Il-proposta ma għandha ebda implikazzjoni għall-baġit tal-Komunità. |5) INFORMAZZJONI ADDIZZJONALI |Analiżi/reviżjoni/klawżola ta’ estinzjoni awtomatika |531 | Il-proposta tinkludi Artikolu li jipprovdi kemm għal analiżi kif ukoll għal reviżjoni. |532 |570 | Spjegazzjoni dettaljata tal-proposta Ir-rati proposti mmirati ta’ mortalità fis-sajd huma bbażati fuq pariri xjentifiċi minn STECF u minn ICES u jirriflettu s-sitwazzjoni bijoloġika bħalissa fiż-żona fil-Punent ta’ l-Iskozja. Klawżola ta’ reviżjoni hija inkluża fil-proposta biex ikun żgurat li r-rati mmirati ta’ mortalità fis-sajd ikunu jistgħu jiġu emendati skond il-każ fid-dawl ta’ informazzjoni u pariri xjentifiċi ġodda. Il-pjan multijannwali fih dispożizzjonijiet għal stħarriġ mill-ġdid kull erba’ snin biex tkun verifikata l-prestazzjoni ta’ l-arranġamenti ta’ ġestjoni u kemm dawn ikunu flokhom. |E-10198 |2008/0091 (CNS)Proposta għalREGOLAMENT TAL-KUNSILLli jistabbilixxi pjan multijannwali għall-istokk ta’ aringi mifrux lejn il-Punent ta’ l-Iskozja u għas-sajd li jisfrutta dak l-istokkIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Billi:(1) Ir-Regolament (KE) Nru 2371/2002 ta’ l-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skond il-Politika Komuni tas-Sajd[3] jesiġi li, biex tintlaħaq dik il-mira, il-Komunità għandha tapplika l-approċċ ta’ prekawzjoni meta tieħu miżuri biex tħares u tikkonserva r-riżorsi tas-sajd, biex tipprovdi għall-isfruttar sostenibbli tagħhom u biex tnaqqas għal minimu l-impatt tas-sajd fuq l-ekosistemi marini.(2) Pariri xjentifiċi riċenti mill-Kunsill Internazzjonali għall-Esplorazzjoni tal-Baħar (ICES) u mill-Kumitat Xjentifiku, Tekniku u Ekonomiku għas-Sajd (STECF) jindikaw li s-sajd fl-istokk ta’ l-aringi (C lupea harengus ) fl-ibħra lejn il-Punent ta’ l-Iskozja huwa kemmxejn aktar mill-ogħla rendiment sostenibbli.(3) Huwa xieraq li jkun stabbilit pjan multijannwali bl-iskop li jkun żgurat li l-istokk ikun sfruttat abbażi ta’ l-ogħla renditment sostenibbli u skond kundizzjonijiet ekonomiċi, ambjentali u soċjali sostenibbli.(4) Il-pjan għandu jimmira għal implimentazzjoni progressiva ta’ approċċ għal ġestjoni ta’ sajd ibbażata fuq l-ekosistema, u għandu jikkontribwixxi għal attivitajiet effiċjenti ta’ sajd f’industrija tas-sajd ekonomikament vijabbli u kompetittiva, li jġib standard ġust ta’ għixien għal dawk li jiddependu mis-sajd ta’ l-aringi fil-Punent ta’ l-Iskozja u li jqis l-interessi tal-konsumaturi.(5) Parir xjentifiku mill-Kumitat Xjentifiku, Tekniku u Ekonomiku għas-Sajd (STECF) u mill-Kunsill Internazzjonali għall-Esplorazzjoni tal-Baħar (ICES) jindika li l-istokk ta’ aringi fl-ibħra lejn il-Punent ta’ l-Iskozja, jekk ikun sfruttat b’mortalità fis-sajd ta’ 0.25 meta d-daqs ta’ l-istokk ikun aktar minn 75 000 tunnellata metrika u b’mortalità fis-sajd ta’ 0.2 meta l-istokk ikun anqas minn 75 000 tunnellata metrika iżda aktar minn 50 000 tunnellata metrika, ikun sostenibbli u jħalli rendiment raġjonevolment għoli.(6) Dak il-parir għandu jkun implimentat billi jkun stabbilit metodu xieraq biex ikunu ffissati l-qabdiet totali permissibbli (TACs) għall-istokk ta’ aringi fil-Punent ta’ l-Iskozja f’livell konsistenti ma’ mortalità xierqa fit-tul għas-sajd u fir-rigward tad-daqs ta’ l-istokk tal-ħut.(7) Biex tkun żgurata stabbiltà fil-possibbiltajiet tas-sajd, ikun xieraq li l-varjazzjoni fit-TACs minn sena għall-oħra tkun limitata meta d-daqs ta’ l-istokk ikun aktar minn 75 000 tunnellata metrika.(8) Jeħtieġ li jkun hemm miżuri ta’ kontroll flimkien ma’ dawk stabbiliti bir-Regolament tal-Kunsill (KE) Nru 1627/94 tas-27 ta’ Ġunju 1994 li jniżżel ċerti dispożizzjonijiet rigward permessi speċjali tas-sajd[4], bir-Regolament tal-Kunsill (KEE) Nru 2847/93 tat-12 ta’ Ottubru 1993 li jistabbilixxi sistema ta' kontroll li tapplika għall-politika tas-sajd komuni[5] u bir-Regolament tal-Kummissjoni (KEE) Nru 2807/83 tat-22 ta’ Settembru 1983 li jistabbilixxi regoli dettaljati dwar ir-reġistrazzjoni ta' informazzjoni dwar il-qabdiet ta' ħut ta' l-Istati Membri[6] biex tkun żgurata l-konformità mal-miżuri stabbiliti f’dan ir-Regolament.(9) Il-pjan multijannwali għandu jitqies bħala pjan ta’ ġestjoni skond l-Artikolu 6 tar-Regolament (KE) Nru 2371/2002,ADOTTA DAN IR-REGOLAMENT:KAPITOLU I SUĠĠETT U DEFINIZZJONIJIETArtikolu 1SuġġettDan ir-Regolament jistabbilixxi pjan multijannwali għall-komunitajiet tas-sajd li jisfruttaw l-istokk ta’ aringi fil-Punent ta’ l-Iskozja ( Clupea harengus ) f’ibħra internazzjonali u f’dawk tal-Komunità taż-żoni Vb u Vib ta’ ICES, u f’dik il-parti taż-żona VIa ta’ ICES li tinsab fil-Punent tal-meridjan 7ºW u fit-Tramuntana tal-parallel 55 N jew fil-Lvant tal-meridjan 7 W u fit-Tramuntana tal-parallel 56 N, bl-esklużjoni ta’ Clyde (iżjed ’il quddiem imsejħa "iż-żona fil-Punent ta’ l-Iskozja").Artikolu 2Definizzjonijiet1. Għall-finijiet ta’ dan ir-Regolament, id-definizzjonijiet stabbiliti fl-Artikolu 3 tar-Regolament (KE) Nru 2371/2002 għandhom japplikaw.2. Għandhom japplikaw ukoll id-definizzjonijiet li ġejjin:(a) iż-żoni tal-Kunsill Internazzjonali għall-Esplorazzjoni tal-Baħar (ICES) huma kif definiti mir-Regolament (KEE) Nru 3880/91 tas-17 ta’ Diċembru 1991 dwar is-sottomissjoni ta' statistika nominali dwar il-qabda mill-Istati Membri li jistadu fil-Grigal ta' l-Atlantiku[7];(b) ‘qabdiet totali permissibbli’ (TAC) tfisser il-kwantità li tista’ tinqabad u tinħatt l-art, mill-istokk kull sena;(ċ) ‘VMS’ tfisser Sistema ta’ Kontroll ta’ Bastimenti (VMS) permezz tas-satellita, imħaddma skond ir-Regolament tal-Kummissjoni (KE) Nru 2244/2003 li jistabbilixxi disposizzjonijiet dettaljati dwar is-sistemi ta' sorveljanza tal-vapuri bażata fuq satellita[8].KAPITOLU II GĦAN U MIRIArtikolu 3Għan u miri1. Il-pjan multijannwali għandu jiżgura l-isfruttar ta’ l-istokk ta’ aringi fiż-żona fil-Punent ta’ l-Iskozja abbażi ta’ l-ogħla rendiment sostenibbli.2. L-għan tal-paragrafu 1 għandu jintlaħaq billi:(a) ir-rata ta’ mortalità tas-sajd tinżamm f’0.25 fis-sena għal gruppi ta’ età adatta meta l-istokk li jbid jkun aktar minn 75 000 tunnellata metrika;b) ir-rata ta’ mortalità fis-sajd tinżamm f’mhux aktar minn 0.2 fis-sena għal gruppi ta’ età adatta meta l-istokk li jbid jkun anqas minn 75 000 tunnellata metrika iżda aktar minn 50 000 tunnellata metrika;(c) ikun provdut għall-għeluq tas-sajd fil-każ li l-istokk li jbid jinżel taħt il-50 000 tunnellata metrika.3. L-iskop imsemmi fil-paragrafu 1 għandu jintlaħaq skond l-ogħla varjazzjoni f’TAC ta’ 15% fis-sena meta l-istokk li jbid jkun aktar minn 75 000 tunnellata metrika.KAPITOLU III QABDIET TOTALI PERMISSIBBLIArtikolu 4Iffissar ta’ TACs1. Kull sena, il-Kunsill għandu jiddeċiedi b’maġġoranza kwalifikata abbażi ta’ proposta mill-Kummissjoni dwar TAC għas-sena ta’ wara għall-istokk ta’ aringi fiż-żona fil-Punent ta’ l-Iskozja.2. Meta, skond l-opinjoni tal-Kumitat Xjentifiku, Tekniku u Ekonomiku għas-Sajd (STECF), il-bijomassa ta’ l-istokk li jbid taqbeż il-75 000 tunnellata metrika fis-sena li għaliha jkollu jkun iffissat it-TAC, it-TAC għandu jkun stabbilit f’livell li, skond il-parir ta’ STECF, jirriżulta f’rata ta’ mortalità fis-sajd ta’ 0,25 fis-sena. Jekk ikun jaqbel, dak il-livell għandu jkun aġġustat skond l-Artikolu 5.3. Meta, skond l-opinjoni ta’ STECF, il-bijomassa ta’ l-istokk li jbid tkun anqas minn 75 000 tunnellata metrika iżda aktar minn 50 000 tunnellata metrika fis-sena li għaliha jkollu jkun iffissat it-TAC, it-TAC għandu jkun stabbilit f’livell li, skond il-parir ta’ STECF, jirriżulta f’rata ta’ mortalità fis-sajd ta’ 0,2 fis-sena.4. Meta, skond l-opinjoni ta’ STECF, il-bijomassa ta’ l-istokk li jbid tkun anqas minn 50 000 tunnellata metrika fis-sena li għaliha jkollu jkun iffissat it-TAC, it-TAC għandu jkun stabbilit għal 0 tunnellati metriċi.5. Għall-fini tal-kalkolu li għandu jsir skond il-paragrafi 2 u 3, STECF għandu jassumi li l-istokk iġarrab rata ta’ mortalità fis-sajd ta’ 0,25 qabel is-sena li għaliha jkollu jkun iffissat it-TAC.Artikolu 5Stabbiltà fil-possibbiltajiet tas-sajd1. Fejn l-applikazzjoni ta’ l-ewwel sentenza ta’ l-Artikolu 4(2) tirriżulta f’livell ta’ TAC li jaqbeż it-TAC għas-sena ta’ qabel b’aktar minn 15%, il-Kunsill għandu jaddotta livell ta’ TAC li jkun 15% akbar mit-TAC ta’ dik is-sena.2. Fejn l-applikazzjoni ta’ l-ewwel sentenza ta’ l-Artikolu 4(2) tirriżulta f’livell ta’ TAC li jkun aktar minn 15% taħt it-TAC tas-sena ta’ qabel, il-Kunsill għandu jadotta livell ta’ TAC li jkun 15% anqas mit-TAC ta’ dik is-sena.Artikolu 6Permess speċjali tas-sajd1. Biex jistadu għall-aringi fiż-żona fil-Punent ta’ l-Iskozja, bastimenti għandu jkollhom permess speċjali tas-sajd maħruġ skond l-Artikolu 7 tar-Regolament (KE) Nru 1627/94.2. Għandu jkun ipprojbit għal kull bastiment tas-sajd li ma jkollux permess tas-sajd kif imsemmi fil-paragrafu 1 li jistad għal kull kwantità ta’ aringi jew li jżommha abbord waqt li l-bastiment ikun qiegħed fuq vjaġġ tas-sajd li kien jinkludi l-preżenza ta’ dak il-bastiment fiż-żona fil-Punent ta’ l-Iskozja.3. Bastimenti tas-sajd li jkun inħarġilhom il-permess speċjali tas-sajd imsemmi fil-paragrafu 1 m’għandhomx jitħallew jistadu barra miż-żona fil-Punent ta’ l-Iskozja matul l-istess vjaġġ tas-sajd.4. Il-paragrafu 3 m’għandux japplika għal bastimenti li jibagħtu r-rapport dwar il-qabda tagħhom abbażi ta’ kull jum liċ-ċentru ta’ Monitoraġġ tas-Sajd ta’ l-Istat Membru tal-bandiera, kif imsemmi fl-Artikolu 3(7) tar-Regolament (KEE) Nru 2847/93, biex jidħol fid- database kompjuterizzata tiegħu.5. Kull Stat Membru għandu jistabbilixxi u jżomm lista ta’ bastimenti li jkollhom permess speċjali msemmi fil-paragrafu 1 u li tkun tista’ tinkiseb mis-sit web uffiċjali tiegħu mill-Kummissjoni u minn Stati Membri oħra. Il-bastimenti li japplikaw għalihom id-dispożizzjonijiet tal-paragrafu 4 għandhom ikunu identifikati b’mod ċar fuq il-lista.Artikolu 7KontroverifikiMinbarra l-obbligi stabbiliti fl-Artikolu 19 tar-Regolament (KEE) Nru 2847/93, Stati Membri għandhom jagħmlu kontroverifiki amministrattivi bejn id-dikarazzjonijiet tal-ħatt, iż-żoni tas-sajd u l-qbid irreġistrati fil-ġurnal ta’ abbord, rapporti ta’ qbid mibgħuta skond l-Artikolu 6(4) u d-dejta VMS. Tali kontroverifiki għandhom ikunu rreġistrati u jkunu jistgħu jinkisbu mill-Kummissjoni jekk din titlobhom.KAPITOLU IV AZZJONI TA’ SEGWITUArtikolu 8Reviżjoni ta’ rati minimi ta’ mortalità fis-sajdMeta l-Kummissjoni, abbażi ta’ parir minn STECF, issib li r-rati ta’ mortalità fis-sajd u l-livelli relatati ma’ bijomassa ta’ stokkijiet li jbidu speċifikati fl-Artikolu 3(2) ma jkunux adatti biex tintlaħaq il-mira speċifikata fl-Artikolu 3(1), il-Kunsill għandu fuq bażi ta’ proposta mill-Kummissjoni jiddeċiedi b’maġġoranza kwalifikata dwar reviżjoni ta’ dawk il-kwantitajiet.Artikolu 9Evalwazzjoni u analiżi tal-pjan1. Il-Kummissjoni għandha kull sena titlob parir mingħand STECF u mill-Kunsill Konsultattiv Reġjonali Pelaġiku dwar kif għandhom jintlaħħqu l-miri tal-pjan multijannwali. Fejn il-parir jindika li l-miri ma jkunux qegħdin jintlaħqu, il-Kunsill għandu jiddeċiedi b’maġġoranza kwalifikata fuq proposta mill-Kummissjoni dwar miżuri addizzjonali jew alternattivi, jew it-tnejn, biex jiżgura li l-miri jintlaħqu.2. Il-Kummissjoni għandha tistħarreġ mill-ġdid il-prestazzjoni u l-operazzjoni tal-pjan multijannwali f’intervalli ta’ mhux anqas minn erba’ snin mid-data ta’ l-adozzjoni ta’ dan ir-Regolament. Il-Kummissjoni għandha titlob il-parir ta’ STECF u tal-Kunsill Konsultattiv Reġjonali Pelaġiku dwar l-istħarriġ. Jekk ikun il-każ, il-Kunsill għandu jiddeċiedi b’maġġoranza kwalifikata fuq proposta tal-Kummissjoni dwar emendi adegwati għall-pjan multijannwali.KAPITOLU V DISPOŻIZZJONIJIET FINALIArtikolu 10Il-Fond Ewropew għas-SajdIl-pjan multijannwali għandu jitqies bħala pjan ta’ ġestjoni skond it-tifsira ta’ l-Artikolu 6 tar-Regolament (KE) Nru 2371/2002, u għall-finijiet ta’ l-Artikolu 21(a)(iv) tar-Regolament (KE) Nru 1198/2006 tas-27 ta’ Lulju 2006 dwar il-Fond Ewropew għas-Sajd[9].Artikolu 11Dħul fis-seħħDan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU K , , p. .[2] ĠU K , , p. .[3] ĠU L 358, 31.12.2002, p. 59[4] ĠU L 171, 6.7.1994, p. 7[5] ĠU L 261, 20.10.1993, p. 1. Ir-Regolament kif emendat l-aħħar mir-Regolament (KE) Nru 806/2003 (ĠU L 122, 16.5.2003, p. 1).[6] ĠU L 276, 10.10.1983, p. 1[7] ĠU L 365, 31.12.1991, p. 1. Ir-Regolament kif emendat l-aħħar mir-Regolament tal-Kummissjoni (KE) Nru 448/2005[8] ĠU L 333, 20.12.2003, p17[9] ĠU L 223, 15.8.2006, p. 1.